Tisztelt Képviselő testület!

A Jókai Mór Művelődési Központnak 12,75 státusza volt a 2015-ös évben.

Művelődési Központban 9 fő (8 órás), Közösségi Házban 2,75 (2 fő 8 órás státuszban, 1 fő pedig 6 órás státuszban), **Nyugdíjas Házban 1 fő** (8 órás státuszban- **gondnokként/karbantartóként**).

(Nyugdíjas ház - gondnoki feladatköre: elsősorban a kert rendben tartása, szórólapozás, plakátozás, kisebb hibák kijavítása, takarítás, csoportok fogadása, a ház nyitása és zárása.)

2015. február hónapban a **nyugdíjas ház gondnoka** tartósan betegállományba került, ami 2016. februárig tartott, mindezek alatt leszázalékolását is elindította. Jelenleg a felmentési időre járó szabadságát tölti, majd magát a felmentési idejét. Munkaviszonya 2016. **július 31-én szűnik meg.**

A Nyugdíjas ház rendben tartását, az intézmény nyitását és zárását az Árpád utcai helyszínen egészen a kiköltözés napjáig a közalkalmazotti státuszban lévő takarítónők, gondnokok látták el. Beépítve a saját munkafeladataikba, esetenként pedig túlóra kifizetése ellenében.

Az Árpád utcai helyszín megszűnésével, két új helyszínre kerültek a nyugdíjas klubok. A Farkasréti utcát egy nyugdíjas csoport választotta helyszínéül, míg a Szivárvány utcai régi kisposta épületét 4 nyugdíjas csoport. A Farkasréti utca épületének takarítása, kertjének rendben tartása a művelődési központ takarítói és gondnoka végzi el (2015. szeptembertől) munkaidejük alatt.

A Szivárvány utcai épület takarítása, közvetlen környezetének tisztán tartását a Közösségi Ház takarítója, gondnoka látja el megbízási díj ellenében 2015. szeptember óta. (a megbízási díjak fedezik a heti 4 alkalommal történő nyitást-zárást, takarítást, szemét seprését, a minimális hó eltakarítását)

2016-ban végleges, **új helyszínre kerülnek a nyugdíjas csoportok**, közvetlenül a művelődési központ mellé, azaz **a Szabadság út 24. szám** alá. Ebben az új épületben **nincs szükség 8 órás gondnoki státuszra.**

**A nyolcórás gondnoki státusz helyett, amelyet visszaadnék, szeretnék**

* **egy kiszervezett** – azaz nem közalkalmazotti – **takarítót,**

 és egyben **szeretném a jelenlegi**

* **a 6 órás gondnoki státuszát megváltoztatni 8 órás gondnoki státusszá (közösségi ház).**

|  |  |  |  |  |  |
| --- | --- | --- | --- | --- | --- |
| **A** | **B** | **C** | **D** | **E** | **F** |
|   | **Nyugdíjas ház - jelenlegi 8 órás gondnoki státuszának éves költsége** | **Közösségi Ház- jelenlegi 6 órás gondnoki státuszának éves költsége**  | Közösségi Ház - 6 órás gondnoki állásának **8 órás státuszra** való átnevezése esetén az éves költség | **Jelenlegi 6 órás gondnoki státusz többletköltsége, hogy 8 órássá váljon (D-C oszlop)** | **Kiszervezett takarítás** |
|
| kiszervezett takarítás ( 22 órában) /egy hónapra |  |   |   |  | **95250** |
| kiszervezett takarítás / éves |  |   |   |  | **1143000** |
| alapilletmény | 129000 | 83300 | 111000 | 27700 |  |
| munkáltatói döntés | 10430 | 0 | 0 | 0 |  |
| alapilletmény éves | **1673160** | **999600** | **1332000** | **332400** |  |
| kereset kiegészítés egész évre | 300000 | 225000 | 300000 | 75000 |  |
| illetménykiegészítés éves |   | 128400 | 128400 | 0 |  |
| Cafetéria éves | 148688 | 111516 | 148688 | 37172 |  |
| 13. havi fizetés | 129000 | 83250 | 111000 | 27750 |  |
| Folyószámlára utalás | 12000 | 12000 | 12000 | 0 |  |
| normatív jutalom | 123840 | 79920 | 106560 | 26640 |  |
| **Összesen** | **2386688** | 1639686 | 2138648 | **498962** | **1143000** |
|  |  |  |  |  |  |
|  |  |  |  |  |  |
|  |  |  |  |  |  |
| **Éves megtakarítás** | **744726 Ft** |  |  |  |  |

**Az intézmény jelenlegi költségvetése nem csak fedezné ezeket a változást, hanem megtakarítást is eredményezne**. (lásd: táblázat)

**A már kiszervezett takarítói állást heti 22 órában kértem. Ez az óraszám lefedné**

* a nyugdíjas csoportok foglalkozásai, rendezvényei (közös sütés-főzés, disznóvágás..) utáni takarítást, + évente 2-3szori nagytakarítást az új nyugdíjas házban,
* esetenként a művelődési központ és a közösségi ház rendezvényein az ügyeleti takarítást,
* a szabadság és betegállomány esetén a helyettesítést a művelődési központban és a közösségi házban

**A közösségi ház gondnokának 6 órás munkaköréből 8 órás munkakörré való átalakítása (tehát a + 2 óra) megoldaná**

* a plakátozást, szórólapozást
* a művelődési központ gondnokának szabadsága/betegállomány alatti helyettesítését,
* az új nyugdíjas ház gondnoki munkájában való aktív részvételt

Bízom benne, hogy kérésemet – a felvázolt tények alapján – számomra pozitívan bírálják el.

Budaörs, 2016. május 02.

Tisztelettel,

Simon Erika

Intézményvezető